Bon Iver og Bikini Kill til Øya onsdag 12. august - Øyafestivalen - Øya 2020
Bon Iver og Bikini Kill til Øya onsdag 12. august
Publisert November 6, 2019
Omtrent siden vi slukket lysene i Tøyenparken i august, har vi jobbet med neste års program. De to første vi kan slippe er publikumsfavoritten Bon Iver og de gjenforente riot grrrl-pionerene Bikini Kill. Begge kommer til Tøyenparken onsdag 12. august. Bon Iver er tilbake på Øya-plakaten for første gang siden 2012, og dette er den første Europa-konserten Bikini Kill annonserer etter sommerens to utsolgte kvelder i London. Snart vil flere navn være klare, og det blir jevnlige artistslipp fram mot jul.
Alle billettkategorier til Øya 2020 er nå i salg hos Ticketmaster. Ukespass er våre mest populære billetter, og gir deg fire dager i parken pluss Klubbdagen i en pakke. Dette er billettkjøpet som gir deg mest musikk for pengene.